Szívtam agyagpipám
Szívtam agyagpipám és láttam az igát
megúnt nagy ökröt én, nyálát csorgatva állt,
s bár döfködték farát, mégis tovább szabódott;
s láttam vonulni én csodálatos csoportot,
gyöngécske combu sok bodor juhot riadtan,
közöttük eb tolong s dühöt színlelve vakkan.
A pásztor rákiált: Hozzám! farkas van itt!
s az eb hozzászökell, felugrik, majd lapít,
kaffog, botjába mar s fel és alá szalad
a felhőkkel teli, meleg mennybolt alatt.

Versek